पंजाबी सॉन्ग 'खड़के गलासी' पर डांस करते नजर आए निक जोनास, Viral Video पर प्रियंका चोपड़ा का यूं आया रिएक्शन  
परिणीति चोपड़ा के गाने पर जमकर नाचे निक जोनास
एक्ट्रेस ने वीडियो किया शेयर
प्रियंका चोपड़ा ने दिया निक जोनास के डांस पर रिएक्शन
प्रियंका चोपड़ा (Priyanka Chopra) ने बताया था कि निक जोनास (Nick Jonas) को पंजाबी और बॉलीवुड गाने काफी पसंद हैं. यहां तक कि निक जोनास बॉलीवुड और पंजाबी गानों पर कई बार डांस भी करते हैं. हाल ही में इस बात का सबूत भी मिल गया है. दरअसल, देसी गर्ल प्रियंका चोपड़ा के पति और अमेरिकन सिंगर निक जोनास का एक वीडियो खूब वायरल हो रहा है. इस वीडियो में निक जोनास परिणीति चोपड़ा (Parineeti Chopra) और सिद्धार्थ मल्होत्रा के गाने खड़के गलासी पर डांस करते नजर आ रहे हैं. निक जोनास का यह वीडियो खुद परिणीति चोपड़ा ने साझा किया है, जिस पर देसी गर्ल प्रियंका चोपड़ा ने भी अपना रिएक्शन दिया है. 
When Nickster does it better than Sid and I did in our film @nickjonas @sidmalhotra #KhadkeGlassy
A post shared by  Parineeti Chopra (@parineetichopra) on Oct 13, 2019 at 8:07am PDT
परिणीति चोपड़ा ने निक जोनास  (Nick Jonas) का यह डांस वीडियो साझा करते हुए लिखा, "जब निक जोनास मुझसे और सिद्धार्थ से भी अच्छा डांस करते हैं." यह वीडियो लोगों का इतना ध्यान खींच रहा है कि कुछ ही देर पहले साझा हुए इस वीडियो को अब तक दस लाख से भी ज्यादा बार देखा जा चुका है. निक जोनास के इस धमाकेदार वीडियो पर खुद प्रियंका चोपड़ा ने भी रिएक्शन दिया है. इसपर कमेंट करते हुए उन्होंने लिखा, "शानदार." 
Something I've never done before. And the most difficult character I have ever played in my life. #FirstLook #TheGirlOnTheTrain @reliance.entertainment @sarkarshibasish @amblin
A post shared by  Parineeti Chopra (@parineetichopra) on Aug 20, 2019 at 9:31pm PDT
बता दें कि परिणीति चोपड़ा (Parineeti Chopra) इन दिनों फिल्म द गर्ल ऑन द ट्रेन और साइना की तैयारी में लगी हुई हैं. जहां फिल्म द गर्ल ऑन द ट्रेन एक थ्रिलर ड्रामा है तो वहीं साइना बैडमिंटन खिलाड़ी साइना नेहवाल के जीवन पर आधारित है. वहीं, प्रियंका चोपड़ा (Priyanka Chopra) की बात करें तो हाल ही में एक्ट्रेस की फिल्म 'द स्काइ इज पिंक' रिलीज हुई है. इस फिल्म के जरिए 'देसी गर्ल' ने लगभग 3 साल बाद बॉलीवुड में वापसी की है. उनकी यह फिल्म दर्शकों को तो खूब पसंद आ रही है, लेकिन यह बॉक्स ऑफिस पर अपना जलवा दिखा पाने में सफल नहीं हो पाई है.